Družstvá od mladších minižiačok hrajú pravidelné ligové zápasy, kde sa môžu konfrontovať s dievčatami z iných miest Slovenska. Medzistupňom prípravky a mladších minibasketbalistiek je práve družstvo Mikroligy. Mikroliga je vynikajúci formát, ktorý poskytuje prvky hry, zábavy a radosti zo športu s prvkami súťaživosti. "Mikroliga je skôr o súťažení a zábave. Hravou formou sa snažíme deťom priblížiť základy basketbalu. Obsahuje to samozrejme prvky všeobecnej športovej prípravy, do ktorej sa snažíme pomaly pridávať aj základy basketbalu. Podstatné je, aby sa deti tešili na tréning a svoje spoluhráčky a začali chápať o čom je tímový šport. Zápasy sa hrajú vždy v jeden deň v rámci turnaja v nejakom konkrétnom meste, termíny a časy na tento rok ešte nie sú známe," začal hlavný tréner Mikroligy, Robo Ištvánik. BAM Poprad si zároveň uvedomuje aké kľúčové je mať v najnižších kategóriách, čo najväčší počet dievčat a vytvárať im postupne podmienky ľahšie sa adaptovať do družstiev s pravidelnými ligovými zápasmi. Pri najnižších vekových kategóriách je prioritou číslo jedna vytvoriť pozitívny vzťah k samotnému športu a dať dievčatám základy všeobecno-pohybovej prípravy. Tréner Ištvánik je skúsený a pri stanovení cieľov si uvedomuje vyššie spomenuté priority. "Cieľom v tejto kategórii je vytvoriť u dievčat akési puto k basketbalu a športu celkovo. Dôležité je, aby sa naučili pracovať v kolektíve a vzbudiť v nich zdravú súťaživosť a nebojácnosť. Myslím, že benefity, ktoré kolektívny šport prináša sú ťažko nahraditeľné" .
Tohtoročné družstvo pozostáva prevažne z dievčat narodených v roku 2013 a 2014. Tréner Ištvánik sa veľmi teší počtu dievčat a verí, že sa postupne budú rozrastať. "Momentálne je to viac ako 20 dievčat, verím, že v priebehu sezóny sa nám podarí tento počet navýšiť. Zároveň je možné, ak prídu nové hráčky, ktoré neboli súčasťou prípravky a my budeme len radi, ak sa k nám počas sezóny pridajú takéto dievčatá."
Letná príprava pri tejto kategórií nehrá dôležitú úlohu, nakoľko ide o jednu z najmladších družstiev. Tréneri aj z tohto dôvodu odštartovali tohtoročnú sezónu na konci mesiaca august. "Prvé dva tréningy sme mali ešte na konci augusta spoločne s prípravkou, kde sme si deti rozdelili podľa veku a následne sme na začiatku septembra absolvovali prvý samostatný tréning vo vonkajšom areáli ZŠ Komenského."
Aj keď dievčatá majú za sebou len pár úvodných tréningov, počas sezóny sa môžu tešiť na pravidelný tréningový proces s dvomi trénermi. "Tréningy budú dva krát do týždňa, každý tréning trvá jednu hodinu, čo je pre deti v tomto veku akurát. Tréningy vediem spoločne s Marianou Tetemondovou, ktorá viedla túto kategóriu aj minulý rok a má momentálne lepší prehľad o dievčatách, ale aj o rôznych cvičeniach. Snažím sa do toho čo najrýchlejšie zapadnúť, aby som bol čo najviac nápomocný, pretože pri takto malých deťoch by malo byť podmienkou, aby boli na tréningu minimálne dvaja tréneri. Určite sa snažíme deti počas celej doby pozitívne motivovať, myslím, že to je cesta, ako ich pripútať k basketbalu." "Využívame rôzne pomôcky ako sú kužele, prekážky, frekvenčný rebrík, švihadlá a podobne. Nie je to výlučne basketbalový tréning, ale vždy je časť tréningu, kde sa deti učia základy driblingu, prihrávok a streľby. Samozrejme časť tréningu prebieha súťažnou formou, čo deti baví zväčša najviac," dodal na záver rozhovoru tréner Mikroligy.
Ak máte záujem prísť na tréning Mirkoligy, neváhajte nás kontaktovať na firstname.lastname@example.org alebo na tel. čísle 0915 835 038.
|Cookie||Dĺžka trvania||Popis|
|CookieLawInfoConsent||1 year||Zaznamená predvolený stav tlačidla zodpovedajúcej kategórie & štatút CCPA. Funguje iba v koordinácii s primárnym súborom cookie.|
|Cookie||Dĺžka trvania||Popis|
|CookieLawInfoConsent||1 year||Zaznamená predvolený stav tlačidla zodpovedajúcej kategórie & štatút CCPA. Funguje iba v koordinácii s primárnym súborom cookie.|